text: Over-etage udbrændte ved gårdbrand i Hoptrup
  30 juni 2015 kl. 19.37
  Politiet har afspærret brandstedet efter en voldsom gårdbrand på Hoptrup Hovedvej ved 19-tiden. Politiets brandteknikere skal undersøge, hvad der har været årsag til branden.
  - Hele overetagen udbrændte, og huset er ubeboeligt, oplyser vagtchef Claus Skovgaard, Syd- og Sønderjyllands Politi til TV SYD.
  Ved 21-tiden var både brandværn fra Haderslev og Moltrup i arbejde på stedet.
  - Vi kommer til at være her til over midnat, siger indsatsleder Lars Damkjær til TV SYD. Der er mange små hulrum og ildlommer, som vi skal have fundet.
  Ingen personer var i fare. Det lykkedes dem at komme ud, før branden fik rigtigt fat.
  - Overetagen var overtændt fuldstændigt, da vi kom frem, siger indsatslederen.
  18.42. Bygningsbrand Hoptrup Storegade. Hoptrup, Falck Haderslev og Moltrup TGV indsat. ISL/ LMD pic.twitter.com/6dBkhtnKD2
  
  